מקורות למסכת פסחים – דף 56

(1) בענין "כמחלוקת בעדות כך מחלוקת בחמץ":

ר"ח יג. ד"ה אמר רב נחמן אמר רב

רמב"ם חמץ ומצה א:ט, לח"מ שם "ועוד קשה דלכאורה משמע דכמחלוקת בכאן ... הלכה כסתם משנה"

רמב"ם פירוש המשנה כאן

ירושלמי כאן (א:ד) עד "אלא שחמישית מתחלפת בשביעית" [עד "אלא בסוף שבע"]

(2) גמרא יג. "אמר רב נחמן אמר רב ... טעם דנפשיה קאמר", רש"י, תוס', ר"ח, [ר' דוד]

רש"י ותוס' כא. ד"ה אין הכרעה שלישית מכרעת, ר"ח שם "והלכה כב"ה ואע"ג דאמר ר' ישמעאל ... ואין הכרעה שלישי' מכרע':"

[בענין תוד"ה רבן גמליאל – תוס' ר"פ, מהר"ם חלאווה, חי' הר"ן, ספר הישר סי' שמב, תוס' כא. ד"ה לימא]

(3) גמרא יג. עד "לא לבער", רש"י, תוס'

בענין איסור איבוד תרומה:

תוד"ה ושורפין, חי' הר"ן ד"ה שורפין, [תוס' שאנץ ד"ה ושורפין]

מה יסוד המחלוקת בין רבינו אפרים לשאר הראשונים? האם יש קשר בין מחלוקת זו לענינים אלו:

שיעור האיסור – חי' הר"ן שבת צא. ד"ה מדמצטרף חענין טומאה "והאי דנקט כזית אפשר דלא מחייב משום מטמא תרומה עד דאיכא כזית ואפילו אי אמרת נמי דבכל דהו מיחייב", קובץ שעורים פסחים דף טו. אות סט

ביטול תרומה ברוב חולין – שו"ת אבני מילואים סי' יח "ובעיקר הקושיא דליהדר וליבטלי' ... משמרת תרומתי, ודו"ק"

איבוד תרומה טמאה – פני יהושע שבת כג: על תוד"ה גזירה "לכך היה נראה לאביי לפרש איפכא ... כן נראה לי לולי שהקדמונים לא פירשו כן:"

לטמא תרומה טמאה – ריטב"א (רבינו קרשקש במהדורת מוסד הרב קוק) גיטין סא.

לטמא תרומה שהולך לאיבוד – משנה דף יד., משנה תרומות ח:ט (הובא בגמ' דף טו.), רמב"ם תרומות יב:ד

[שו"ת אבני נזר חו"מ סי' עד]

(4( בענין סעודה שלישית:

רש"י ד"ה מזון שתי סעודות, תוס' ר"פ ותלמיד הרשב"א ד"ה ומשיירין, מאירי ד"ה ולענין מה שצמצמו

ספר יראים סימן שא "וכי חייל י"ד בשבת בדקינן בליל ששי ... שאכלה קודם ארבע שעות לא יצא"

ספר הפרנס סימן נד "ומה דתניא בתוס' י"ד בניסן שחל להיות בשבת ... או להאכיל לתינוקות"

רא"ש פסחים י:א

[ספר תשב"ץ (הקטן, לרב שמשון בן צדוק) סי' כג]

[וע"ע ב"ח או"ח רצא:ב, ערוך השלחן שם ג-ד]

תלמוד ירושלמי מסכת פסחים פרק א הלכה ד

מתני' ר"מ אומר אוכלין כל חמש ושורפין בתחלת שש ר' יהודה אומר אוכלין כל ארבע ותולין כל חמש ושורפין בתחילת שש: גמ' ר"מ אומר משש שעות ולמעלן מדבריהן. ר' יודה אומר משש שעות ולמעלן מדברי תורה. מה טעמא דר"מ [שמות יב טו] אך ביום הראשון זה חמשה עשר. יכול משתחשך ת"ל אך. הא כיצד תן לו לפני שקיעת החמה שעה אחת. מה טעמא דר' יודה אך ביום הראשון זה י"ד. יכול כל היום כולו ת"ל אך. הא כיצד חלוק את היום חציו לחמץ וחציו למצה. מחלפה שיטתיה דר"מ. תמן הוא אמר אך לרבות והכא הוא אמר אך למעט. א"ר שמואל בר אבידומא מיעטו שאינו בחמץ. ר"מ אומר [דברים טז ג] לא תאכל עליו חמץ על אכילתו. ור' יודה אומר לא תאכל עליו חמץ על עשייתו. ר' יודה אית ליה עשה ולא תעשה על אכילתו עשה ולא תעשה על ביעורו. עשה על אכילתו [דברים טז ג] שבעת ימים תאכל עליו מצות ולא חמץ. כל לא תעשה שהוא בא מכח עשה עשה. לא תעשה על אכילתו לא תאכל עליו חמץ. עשה על ביעורו [שמות יב טו] תשביתו שאור. לא תעשה על ביעורו [שמות יב יט] שבעת ימים שאור לא ימצא בבתיכם. [דף ד עמוד ב] הא ר"מ אומר משש שעות ולמעלה מדבריהן שביעית אסור משום גדר. ששית למה משום גדר. ויש גדר לגדר אלא שעה ששית מתחלפת בשביעית. הא ר' יהודא אומר מחמש ולמעלה מדבריהן ששית אסורה משום גדר חמישית למה משום גדר. ויש גדר לגדר. אלא שחמישית מתחלפת בשביעית. מחלפא שיטתיה דר' יהודה תמן הוא אמר אין חמישית מתחלפת בשביעית. א"ר יוסי תמן הדבר מסור לב"ד וב"ד זריזין הן. ברם הכא הדבר מסור לנשים והנשים עצילות הן. א"ר יוסי בר בון תמן תחילת חמישית סוף שביעית ברם הכא סוף חמישית תחילת שביעית. ותני כן שבתחילת חמש חמה במזרח וסוף שעה חמה במערב. לעולם אין החמה נוטה למערב אלא בסוף שבע.

ידיד נפש מסכת פסחים פרק א הלכה ד

מתני' רַבִּי מֵאִיר אוֹמֵר, אוֹכְלִין כָּל חָמֵשׁ וְשׂוֹרְפִין בִּתְחִלַּת שֵׁשׁ ואף על גב דכל שעה ששית מותר מדאורייתא, גזרו רבנן עליה דילמא טעו וסברו על השעה השביעית שהיא ששית. אבל על השעה החמישית לא טעו לומר על השביעית שהיא חמישית ולכן מותר. רַבִּי יְהוּדָה אוֹמֵר, אוֹכְלִין כָּל אַרְבַּע, וְתוֹלִין כָּל חָמֵשׁ ואינו אוכל, גזירה משום יום המעונן דטעי וסבר על השביעית שהיא חמישית. ומיהו לשרוף אינו צריך ומאכיל לבהמתו, וְשׂוֹרְפִין בִּתְחִלַּת שֵׁשׁ אבל ששית אף בהנאה אסור מדרבנן, גזירה משום שביעית.

גמ' ר"מ אוֹמֵר מִשֵּׁשׁ שָׁעוֹת וּלְמַעֲלָן מִדִּבְרֵיהֶן. ר' יוּדָה אוֹמֵר מִשֵּׁשׁ שָׁעוֹת וּלְמַעֲלָן מִדִּבְרֵי תּוֹרָה והגמרא מפרשת את מחלוקתם. מַה טַעְמָא דְר"מ מהיכן לומד את שיטתו? שנאמר (שמות יב) אַךְ בַּיּוֹם הָרִאשׁוֹן זֶה יום חֲמִשָּׁה עָשָׂר. יָכוֹל משֶתֶחשַךְ הייתי חושב לומר בתחילת ליל ט"ו ישבית שאור ת"ל אַךְ התיבה אך באה לרבות, שאפילו מערב יום טוב צריך להשבית. וממשיכה הגמרא הָא כֵּיצַד תֵּן לוֹ לִפְנֵי שְׁקִיעַת הַחַמָּה שָׁעָה אַחַת ובשעה הזאת יבער, ומאותו זמן והלאה יהיה באיסור אכילת חמץ. וזה שאמרה תורה ביום הראשון, סמוך ליום הראשון. מַה טַעְמָא דְרַ' יוּדָה אַךְ בַּיּוֹם הָרִאשׁוֹן זֶה י"ד ומצינו שיום י"ד נקרא ראשון שנאמר בראשון בארבעה עשר לחדש. יָכוֹל כָּל הַיּוֹם כּוּלוֹ הייתי חושב שכל היום יהיה מותר בחמץ? ת"ל אַךְ התיבה אך באה למעט, שחלק מהיום הזה יהיה אסור בחמץ. הָא כֵּיצַד חָלוֹק אֶת הַיּוֹם חֶצְיוֹ לְחָמֵץ וְחֶצְיוֹ לַמַּצָּה ולכן תולין כל חמש.

ושואל מַחְלָפָה שִיטָתֵיה דְר"מ יש סתירה בדברי ר"מ. תִמָן גבי חמץ בפסח הוּא אָמַר אַךְ לְרַבּוֹת אומר שהתיבה אך באה לרבות, היינו לאסור שעה אחת לפני שקיעת החמה. וְהַכָא בביצה פרק א חולקים ר"מ ור"י במכשירי אוכל נפש ביום טוב שר"י מתיר ור"מ אוסר ודורש את הפסוק אך אשר יאכל לכל נפש וכו' הוא לבדו יעשה לכם הוּא אָמַר אַךְ לְמַעֵט ג' מיעוטים בפסוק, אך הוא לבדו וממעט שלא יקצור ולא יטחן ולא ירקד ביום טוב. מכל מקום משמע משם ששיטתו שהתיבה אך באה למעט! ועונה. א"ר שְׁמוּאֵל בַּר אָבִידוּמָא מִיעֻטוֹ גם כאן אצל חמץ התיבה אך באה למעט, מיעט את כל היום שֶׁאֵינוֹ בְּחָמֵץ שלא תאמר כל יום י"ד יהיה מותר בחמץ אלא חלק ממנו יהיה אסור. ר"מ אוֹמֵר לֹא תֹּאכַל עָלָיו חָמֵץ דורש ר"מ עַל אֲכִילָתוֹ כשאתה אוכל קרבן פסח לא יהיה לך חמץ ברשותך, אבל בשעת עשיית הקרבן לא אסרה תורה, לכן לא ממעט מהתיבה אך אלא שעה אחת ולשיטתו אוכל גם בשעה החמישית וממעט רק שעה אחת לפני שקיעת החמה, היינו השעה הששית. ור' יוּדָה אוֹמֵר לֹא תֹּאכַל עָלָיו חָמֵץ עַל עַשיָיתוֹ גם כשאתה מכין את קרבן פסח אסרה תורה שיהיה חמץ ברשותך. וכיון שאחר חצות יכול כבר לשחוט, לכם דרש חציו לחמץ חציו למצה. ר' יוּדָה אִית לֵיה עָשָׂה וְלֹא תַּעֲשֶׂה עַל אֲכִילָתוֹ עָשָׂה וְלֹא תַּעֲשֶׂה עַל בִּיעוּרוֹ. ומסביר עָשָׂה עַל אֲכִילָתוֹ שנאמר (דברים טז) שִׁבְעַת יָמִים תֹּאכַל עָלָיו מַצּוֹת וְלֹא חָמֵץ. כָּל לֹא תַּעֲשֶׂה שֶׁהוּא בָּא מִכֹּחַ עֲשֵׂה עָשָׂה. לֹא תַּעֲשֶׂה עַל אֲכִילָתוֹ שנאמר (שמת יב) לֹא תֹּאכַל עָלָיו חָמֵץ. עָשָׂה עַל בִּיעוּרוֹ תַּשְׁבִּיתוּ שְׂאוֹר. לֹא תַּעֲשֶׂה עַל בִּיעוּרוֹ שִׁבְעַת יָמִים שְׂאוֹר לֹא יִמָּצֵא בְּבָתֵּיכֶם הָא כמו, גופא ר"מ אוֹמֵר מִשֵּׁשׁ שָׁעוֹת וּלְמַעְלָה מִדִּבְרֵיהֶן שְׁבִיעִית אָסוּר מִשּׁוּם גָּדֵר. שִׁשִּׁית לָמָּה מִשּׁוּם גָּדֵר לשיטת ר"מ אוכלים כלחמש ובששית אסור לאכול ושורפים את החמץ. ולשיטתו גם השעה השביעית אינה אסורה מדאורייתא אלא עשו חכמים גדר, ובודאי שהשעה הששית גדר, ושואל וְיֵשׁ גָּדֵר לַגָּדֵר אם השביעית גדר, איך אוסר את הששית משום גדר, הרי זו גרה לגזרה! ועונה אֶלָּא שָׁעָה שִׁשִּׁית מִתְחַלֶּפֶת בַּשְּׁבִיעִית אסרו שעה ששית משום שטועים ומחליפים ששית בשביעית, נמצא שאסרו את הששית והשביעית מאותו טעם. ואותו דבר שואל על ר' יהודה הָא ר' יְהוּדָא אוֹמֵר מֵחָמֵשׁ וּלְמַעְלָה מִדִּבְרֵיהֶן כלומר, גם השעה החמישית אסורה מדבריהם שִׁשִּׁית אֲסוּרָה מִשּׁוּם גָּדֵר חֲמִישִׁית לָמָּה מִשּׁוּם גָּדֵר. וקשה וְיֵשׁ גָּדֵר לַגָּדֵר. ועונה אֶלָּא שֶׁחֲמִישִׁית מִתְחַלֶּפֶת בַּשְּׁבִיעִית. וקשה מַחְלַפָא שִיטָתֵיה דְרַ' יְהוּדָה יש סתירה בשיטת ר' יהודה תִמָן בסנהדרין הוּא אָמַר אֵין חֲמִישִׁית מִתְחַלֶּפֶת בַּשְּׁבִיעִית. גבי עד אחד אומר שראה איך ראובן הורג את שמעון בשעה החמישית ועד שני אומר שראה שהרגו בשעה השביעית, עדותן בטלה כי בשעה החמישית חמה במזרחו של רקיע ובשעה השביעית חמה במערב ואין מקום לטעות. וכאן אמר חוששים שמא יחליף חמישית בשביעית! ועונה א"ר יוֹסִי תִמָן לגבי עדות הַדָּבָר מָסוּר לב"ד וב"ד זְרִיזִין הֵן שהבי"ד חוקרים את העדים ונזהרים שלא לטעות, לכן לא מתחלפת שעה חמישית בשביעית בְּרַם הַכָא סוֹף חֲמִישִׁית תְחִילַת שְׁבִיעִית כיון שזמן ביעור חמץ נתון לכל אדם, יש מקום לטעות, מה עוד שהדבר מסור לנשים והן עצלניות, חששו חכמים לטעות וגזרו גם על החמישית. וְתַנִּי כֵּן וכן למדנו שֶבִּתְחִילַת חָמֵשׁ חַמָּה בַּמִּזְרָח וְסוֹף שָׁעָה חמישית חַמָּה בַּמַּעֲרָב וזה קרוב למעמד החמה בשעה השביעית לְעוֹלָם אֵין הַחַמָּה נוֹטָה לַמַּעֲרָב אֶלָּא בְּסוֹף שֶׁבַע נמצא שבין סוף השעה החמישית לתחילת השעה השביעית יש מקום לטעות.

קובץ שעורים פסחים אות סט

סט) [דף טו ע"א] אם יכול להציל רביעית וכו'. ומוכח דבפחות מרביעית ליתא חיובא דמשמרת, ולכאורה למה לא יתחייב משום חצי שיעור, ובתוס' חולין ל"ד מבואר דלאכול בטומאת הגוף חצי שיעור אסור מה"ת, ומסתמא ה"ה באוכל תרומה בטומאת עצמה, ואפשר דליכא משמרת אלא משום מצות אכילת תרומה ובח"ש ליכא מצות אכילה, כמו בחצי כזית מצה דליכא מצוה מדאורייתא לאוכלה, וממילא ליכא איסורא דמשמרת אף דחזיא לאיצטרופי לקיים בה מצות אכילה ע"י צירוף, ולכאורה היה נראה דמצות אכילת תרומה לכהן ואיסורה לזר שיעור אחד להן, וא"כ לענין שתיה דמצותה ברביעית ה"ה לענין זרות שיעור שתיה ברביעית, אבל הרמב"ם פ"י מהל' תרומות כתב דשיעור שתיה בכזית כאכילה.

שו"ת אבני מילואים סימן יח

בפרק בתרא דיומא [פג, א], תנו רבנן מי שאחזו בולמוס מאכילין אותו הקל הקל תחלה, טבל ונבילה מאכילין אותו נבילה, טבל ושביעית שביעית, טבל ותרומה תנאי הוא דתניא מאכילין אותו טבל ואין מאכילין אותו תרומה, בן תימא אומר תרומה אבל לא טבל, אמר רבה היכא דאפשר בחולין כ"ע ל"פ דמתקנינן ליה ומספינן לי', כי פליגי בדלא אפשר בחולין מ"ס טבל חמור אבל תרומה חזי' לכהן ומ"ס תרומה חמורה אבל טבל חזי' לתקוני, והרב בעל מש"ל בספרו פרד"ר [דרוש י"ט] הקשה למה לא נעשה תיקון אחר להנצל מאיסור טבל ומאיסור תרומה והוא שיתקן ויפריש התרומה ויחזור ויערב אותה עם החולין דהשתא ליכא איסור תורה כלל דהא מה"ת חד בתרי בטל כדכתיב אחרי רבים להטות ומה גם מין במינו, וכ"ת אין מבטלין איסור לכתחלה, לא מבעי' לסברת הראשונים [רשב"א ר"ן חולין צח, ב] דאין מבטלין איסור לכתחלה אינו אלא מדרבנן אלא אפי' למ"ד מדאורייתא פשיטא דאינו אלא איסורא בעלמא ואפי' לאו ליכא וא"כ מוטב שנעבור איסור זה דאין מבטלין איסור לכתחילה ממה שיעבור החולה איסור שהוא במיתה בידי שמים וכ"ת דאיסור הטבל או התרומה עובר החולה ואיסור דאין מבטלין אנו עושין, שהרי אנו שוחטין לחולה בשבת כדי שלא יאכל נבילה הרי דאין חילוק בין אם נעשה האיסור ע"י חולה או ע"י אחרים כו', ותירץ דלשחוט בשביל החולה אנו צריכין להתיר איסור נטילת נשמה או איסור נבילה לצורך אכילתו בזה הוא דאנו משערין איזה איסור קל ואיזה חמור ומאכילין אותו הקל הקל, אבל הכא באיסור שאנו מבטלין אין בו צורך אכילה לחולה כלל דמאי אכפת ליה אם אנו מבטלין האיסור או לא ואף שאנו מצילין אותו מאיסור חמור מ"מ כיון שאין בו צורך אכילה לחולה לא ניתן איסור זה לדחות אף שהוא קל ומוטב שיעבור החולה על איסור חמור כיון שהוא צורך החולה ממה שנעבור אנו על איסור קל שאין בו צורך אכילה לחולה, והדר מותיב לנפשיה מהא דאמר רבה היכא דאפשר בחולין לכ"ע מתקנין ומוספינן לי' והקשו פשיטא טלטול דרבנן הוא ולפמ"ש נהי דהפרשת תרומה בשבת אינו אלא מדרבנן כיון שאין בו צורך אכילה לחולה לא ניתן איסור זה לדחות דומיא דאיסור דאין מבטלין כו', ע"ש.

ולענ"ד נראה דבאיסור דרבנן פשיטא דאע"ג דאין בו צורך לחולה מוטב שנעבור איסור דרבנן ולא יעבור החולה איסור תורה, דבכה"ג [אומרים] לאדם חטא (אמרי') בשביל שיזכה חבירך, והא דבעי פ"ק דשבת (דף ג') [ד, א] התירו לו לרדותו קודם שיבא לידי איסור סקילה כבר כתבו שם תוספות דהתם כיון דפשע איבעי' לי' אבל היכא דלא פשע אומרים לו לאדם כו' ע"ש, ובאיסור תורה נמי פשיטא ליה דלא אמרי' לאדם חטא כו' ואף על גב דחבירו יעשה איסור יותר חמור כיון דזה נמי יעשה איסור תורה דהא דכופין את רבו ועושה אותו ב"ח כדי שיוכל לישא אשה כבר כתבו שם התוס' דמצוה רבה שאני ע"ש, ובעיקר הקושיא דליהדר וליבטלי' הנה למ"ד דאין מבטלין איסור הוא דאורייתא ודאי דאין אומרים לו לאדם חטא באיסור דאורייתא בשביל שיזכה חבירך, וכיון שאין בתערובת זה צורך אכילה לחולה אלא שלא יעבור איסור חמור אין אנו מצוין לעבור בשבילו, איברא למ"ד דאין מבטלין איסור אינו אלא דרבנן יראה לענ"ד דהכא מן התורה אסור משום דאנו מוזהרין על התרומה שלא נפסידנה כדכתיב ושמרתם את משמרת תרומותי וכדתנן פ"ח דתרומות [מ"ח] ע"ש ומן התורה צריך שימור שלא נפסיד תרומה, וכ"כ הרמב"ם פי"ב מהל' תרומות [הי"ב] ע"ש, וכשמבטל תרומה בתוך חולין הרי נהפך האיסור להיתר ונעשה מתרומה חולין דאחרי רבים להטות וכמבואר וה"ל מאבד התרומה בידים כשמבטלה ברוב חולין דתו ליכא כאן תרומה והתורה אמרה ושמרתם את משמרת תרומתי, ודו"ק.

וניחא בזה ליישב הא דאמרו בחולין (דף צ"ח) בסוגיא דזרוע בשלה דזרוע בשלה חידוש הוא דבכל התורה אין מבטלין איסור לכתחלה והכא מותר, וקשה מזה לפוסקים דס"ל דאין מבטלין איסור אינו אלא מדרבנן, ולפמ"ש אפשר ליישב דשאני זרוע בשלה שהרי היא ממתנות כהונה ואקרי תרומה לאסור לאבדה כדכתיב משמרת תרומתי שלא יפסידנה.

פני יהושע מסכת שבת דף כג עמוד ב

... לכך היה נראה לאביי לפרש איפכא דעיקר טעמא דאין מדליקין בשמן שריפה היינו כשמדליק בליל יום טוב עצמו דהכי אורחא דמילתא להדליק בלילה ביום טוב ומכ"ש בשמן שריפה דאפשר דאיסורא נמי איכא להדליקה ביום כשאפשר להדליק בלילה דכשמדליק ביום הוי כמפסיד התרומה שמדליקה שלא כדרך הנאתה דשרגא בטיהרא מאי מהני ודוקא בשבת היה מותר להדליק בשמן שריפה בעוד היום כיון דלא אפשר להדליק בלילה אלא דאפ"ה אסרו להדליק בשמן שריפה בשבת דגזרינן שבת אטו יום טוב שמדליקין בלילה ובכה"ג לא הוי גזרה לגזרה דכולא חדא גזרה היא דליכא מידי דביו"ט אסור ובשבת שרי ומאן דחזי דמדליקין בשמן שריפה בשבת אתי למיטעי דכ"ש דמדליקין ביום טוב והשתא לפי"ז אתי שפיר טובא לשון אלא מעתה דקאמר אביי לרבה, כן נראה לי לולי שהקדמונים לא פירשו כן:

תלמיד הרשב"א מסכת פסחים דף יג עמוד א

ומשיירין מזון שתי סעודות. דאף על גב דבשבת ג' סעודות הוא צריך לאכל, ודעת קצת המפרשים נ"נ שאין חיובן בערבית, שחרית ומנחה, אלא משלימן כל זמן שירצה, אפילו הכי כאן לא רצו לתקן כך, כדי שלא יבא להאריך בשולחנו וקא נגע באיסורא דאורייתא. ורבנו תם תירץ עוד דבסעודה שלישית לא בעי פת, דהא בסוכה [דף כ"ז ב] אמרינן בי"ד סעודות שחייב לאכל בה, אם השלים במיני תרגימא יצא, ואמרינן עלה בפרק בתרא דיומא [דף ע"ט ב] דאי סלקא דעתך פירי בעו סוכה ליתני פירות, אלמא אי לא דפירי לא בעי סוכה יכול היה להשלים י"ד סעודות בפירות. והא דאמרינן בפרק (המדיר) [אף על פי] [כתובות דף ס"ד ב] שנותן לה פת למזון ג' סעודות. יש לומר מפני שרגילות הוא לאכול פת בשלשתן, וכדיהיב לה מזון סעודה אחת משום ארחי ופרחי הבאין לה, ובודאי אין ארחי ופרחי זקוקין לבא על כל פנים, אלא מפני שהוא דרך לבא נותן לה עוד כנגדם.

ספר יראים סימן שא שב [דפוס ישן - קה]

... וכי חייל י"ד בשבת בדקינן בליל ששי שהרי צריך לבדוק לאור הנר הלכך מקדמינן לבדוק בליל ששי ותנן באלו עוברין בפסח [מ"ט א'] י"ד שחל להיות בשבת מבערין את הכל מלפני השבת ומשיירין מזון שתי סעודות כדי לאכול עד ארבע שעות פי' שתי סעודות שתי שביעיות יחלק לשלש סעודות ופי' זה כתבתי להודיע שאין מכאן ראיה שסעודה שלישית של שבת שאכלה קודם ארבע שעות לא יצא.

ספר הפרנס סימן נד

י"ד בניסן שחל להיות בשבת מבערין את הכל מלפני השבת ומניחין מזון שתי סעודות ובליל ו' שהוא י"ג בו שואבין מים למצות וכן בלילה מבערין את החמץ ובשבת ממהרין לאכול קודם ד' שעות ולאחר אכילתם יאמר לגוי או לשפחה לכבד את הבית מפני החמץ כדי להשליכו לחצר לכלבים ולעופות מאחר שהלכות גדולות מתירין אפילו לישראל עצמו לנקר הבית בשבת כשאר ימות השנה. ויש מקומות שלא ימצאו לאפות בליל מוצאי שבת לא במחיר ולא בשוחד מפני יום איד של גוים ואף כי יש ב"ב הצריכים מצות הרבה והיו שוהין בתקון המצות עד לאחר חצות הרי שעת הדחק לפיכך התירו רבותינו שבצרפת לאפות המצות בע"ש ויזהרו מאד מאד מחימוץ ומ"מ יאפה ג' מצות במו"ש מפני שחביבה מצווה בשעתה ומה דתניא בתוס' י"ד בניסן שחל להיות בשבת מבערין את הכל מלפני השבת ואופה לו מצה מערב שבת יש לפרש אופה מצוה כדי לאכול בשבת סעודה שלישית משום מצוה או להאכיל לתינוקות ואפילו בערב פסח בחול צריך ליזהר שלא לעשות מצות קודם חצות משום דחביבה מצוה בשעתה אבי העזרי:

ספר תשב"ץ קטן סימן כג

כשחל י"ד בניסן להיות בשבת היה מהר"ם אוכל סעודה ג' על שולחנו בבקר ולערב אוכל פירות. כי שמא לא יצא במה שאכל סעודה ג' בבקר קודם מנחה גדולה. לפר"ת שפירש שסעודה ג' אינה אלא לאחר מנחה גדולה. כדאיתא במסכת שבת (דף קיח) קערות שאכל בהם ערבית ידיחן שחרית. שחרית ידיחן במנחה. ושמא יצא במה שאכל סעודה ג' בבקר. שאמר משם דודו רבי נתן שאמר לו שיש בתרגום ירושלמי של זה הפסוק אכלוהו היום ג' פעמים היום מן הדין אנא ידע דבר ישראל חייב למיכל ג' סעודות בשבת חד ברמשא וחד בצפרא וחד בערבית א"נ לאפסוקי ולברוכי בין מיכלא למיכלא [ונהגו העולם לעשות סעודה ג' במנחה בי"ד בניסן שחל להיות בשבת בפירות. ואינו יוצא באותה של שחרית. ובשאר שבתות צריך לסעוד סעודה ג' אחר מנחה גדולה ולא להפסיק בסעודה של שחרית. ע"כ]: